*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*159. számú előterjesztés*

Bátaszék Város Önkormányzat Képviselő-testületének 2022. augusztus 31-én


16 órakor megtartandó ülésére

Döntés külterületen lévő áteresz átépítéséről

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Pénzügyileg ellenőrizte:** Tóthné Lelkes Erika pénzügyi irodavezető  **Tárgyalja:**  PG Bizottság: 2022. 08. 30. |


***Tisztelt Képviselő- testület!***

Több éves probléma, hogy az autópálya megépítésével egy időben létrejött csapadékvíz elvezető rendszeren keresztül a nagyobb intenzitású csapadékhullást követően az árok nagy terhelést kap. Jelenleg kettő darab 80cm átmérőjű beton cső van elhelyezve az útcsatlakozás alatt. Az áteresz vízszállító képessége fele a földárok vízszállító képességéhez viszonyítva.





Az áteresztől északra lévő termőföldön 1-1,5 hektár nagyságú területet önt el az árokból kifolyó csapadékvíz. A befolyási oldalt az árokban lefolyó hordalék (gallyak, zöldhulladék, stb..) tömíti el.



Az egyik lehetséges műszaki megoldás – a meglévő áteresz elbontását követően az alábbi:

hossz: 12 fm

áteresz megnevezése: MAGURA

folyásfenék mélysége: 2,90m

hossz esés: 1%

előfej: függőleges monolit vasbeton, 40cm vastagság

árok burkolás: áteresz előtt és után 2-2m hosszban, rézsű burkolás 1,50-1,50 m magasságban

keresztező út: hossz-szelvény korrekciója szükséges 15 fm hosszon, mivel 50cm földtakarást kell képezni

csatlakozó földárok: az árokburkolások előtt és után 5-5 m hosszon a keresztmetszet

korrekciója szükséges, mivel a meglévő árok fenékszélességes 1,50-2,20 m között változik



A fenti műszaki tartalom megvalósítására indikatív árajánlat került bekérésre, melynek összege bruttó 19 330 765,-Ft. A végleges műszaki tartalmat tervdokumentációban szükséges rögzíteni.

Jelenleg az önkormányzat költségvetésében korlátozottan áll rendelkezésre forrás a műszaki tartalom megvalósítására. Az egyik érintett földhasználó megkeresésre került azzal, hogy mekkora összeggel tud hozzájárulni a kivitelezési munkákhoz. Az előterjesztés készítéséig válasz nem érkezett.

**„A” H a t á r o z a t i j a v a s l a t :**

**0613/1 hrsz. ingatlanon áteresz építésére**

Bátaszék Város Önkormányzatának Képviselő-testülete,

a 0613/1 hrsz. ingatlanon az új áteresz építését 2022. évben és 2023. évben forráshiányra tekintettel nem tudja megvalósítani.

*Határidő:* 2022. szeptember 10.

*Felelős:* Kondriczné dr. Varga Erzsébet jegyző

*Határozatról értesül:*

Bátaszéki KÖH Városüz-i Iroda

Bátaszéki KÖH Pénzügyi Iroda

irattár

**„B” H a t á r o z a t i j a v a s l a t :**

**0613/1 hrsz. ingatlanon áteresz építésére**

Bátaszék Város Önkormányzatának Képviselő-testülete,

1. a 0613/1 hrsz. ingatlanon az új áteresz építését 2023. évben tudja megvalósítani, melynek érdekében 25.000.000,-Ft összegű forrást biztosít az önkormányzat 2023. évi költségvetésében;
2. felkéri Bátaszék Közös Önkormányzati Hivatal Jegyzőjét, hogy a kivitelezés megelőző előkészítési munkát kezdje meg.

*Határidő:* 2023. október 31.

*Felelős:* Kondriczné dr. Varga Erzsébet jegyző

*Határozatról értesül:*

Bátaszéki KÖH Városüz-i Iroda

Bátaszéki KÖH Pénzügyi Iroda

irattár